**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΣΥΣΤΗΜΑΤΟΣ ΕΞΑΧΝΩΣΗΣ ΠΡΟΣΤΑΤΗ ΥΠΟ ΦΥΣΙΟΛΟΓΙΚΟ ΟΡΟ**

Ο προσφερόμενος εξοπλισμός να αποτελείται από:

1. **ΒΙΝΤΕΟ ΕΠΕΞΕΡΓΑΣΤΗΣ ΕΙΚΟΝΑΣ HIGH DEFINITION**
2. **ΣΥΣΚΕΥΗ ΚΑΤΑΓΡΑΦΗΣ ΒΙΝΤΕΟ HIGH DEFINITION**
3. **ΓΩΝΙΑΚΗ ΚΕΦΑΛΗ ΚΑΜΕΡΑΣ HIGH DEFINITION**
4. **ΠΗΓΗ ΦΩΤΙΣΜΟΥ LED**
5. **ΚΑΛΩΔΙΟ ΜΕΤΑΦΟΡΑΣ ΦΩΤΙΣΜΟΥ (Τεμάχια Δύο)**
6. **ΟΘΟΝΗ ΠΡΟΒΟΛΗΣ 31” 4Κ ULTRA HD**
7. **ΤΡΟΧΗΛΑΤΟ ΜΕΤΑΦΟΡΑΣ ΙΑΤΡΙΚΩΝ ΜΗΧΑΝΗΜΑΤΩΝ**
8. **ΟΥΡΟΛΟΓΙΚΗ ΔΙΑΘΕΡΜΙΑ ΚΑΙ ΡΕΖΕΚΤΟΣΚΟΠΙΟ**

Ακολουθούν οι αναλυτικές τεχνικές προδιαγραφές:

1. **ΒΙΝΤΕΟ ΕΠΕΞΕΡΓΑΣΤΗΣ ΕΙΚΟΝΑΣ HIGH DEFINITION**
   1. Να προσφερθεί βιντεοεπεξεργαστής νέας τεχνολογίας 3CMOS, υψηλής ανάλυσης HD (ανάλυση 1.920X1.080 Full HD – Progressive scan 1080p), παρέχοντας την καλύτερη δυνατή ευκρίνεια και ποιότητα εικόνας.
   2. Να διαθέτει τουλάχιστον 3 προγράμματα ενίσχυσης της εικόνας για καθαρότερη εικόνα με καλύτερη λεπτομέρεια. Να αναφερθούν προς αξιολόγηση.
   3. Να μπορεί ο χρήστης να ρυθμίζει τις παρακάτω λειτουργίες : φωτεινότητα (brightness), αντίθεση (contrast), βελτίωση άκρων (edge enhancement), κορεσμό (saturation), μέγεθος παραθύρου (window), ψηφιακό zoom, θόρυβος (noise reduction).
   4. Να διαθέτει εγκατεστημένα προγράμματα με προεπιλεγμένες κατάλληλες ρυθμίσεις για επεμβάσεις Λαπαροσκοπικές, Ουρολογικές, Γυναικολογικές, ΩΡΛ και Νευροενδοσκοπικές (με άκαμπτες και εύκαμπτες οπτικές).
   5. Να διαθέτει προγράμματα: Επιλεκτικής Ενίσχυσης Χρώματος για διαφοροποίηση δομών με παρόμοια χρώματα, όπως αγγεία. Μείωσης Καπνού για την μείωση του καπνού σε επεμβάσεις με χρήση ηλεκτροχειρουργικών διαθερμιών. Πρόγραμμα για αλλαγή του χρώματος των αγγείων και ιστών για καλύτερη εικόνα των αγγείων και της δομής των ιστών. Πρόγραμμα για την καταστολή των παρεμβολών πλεγμάτων. Πρόγραμμα για βελτίωση της εικόνας όταν υπάρχει θολό υγρό στην επέμβαση. Πρόγραμμα Picture out of Picture(PoP) για εμφάνιση της εικόνας που έχει προσαρμοστεί από αλγόριθμο βίντεο στη δεξιά πλευρά της αρχικής εικόνας για λόγους σύγκρισης.
   6. Να έχει την δυνατότητα σύνδεσης με τουλάχιστον τρεις διαφορετικούς τύπους κεφαλών κάμερας.
   7. Να συνοδεύεται από κεφαλή κάμερας Full HD γωνιώδη 90ο κατάλληλη για επεμβάσεις ουρολογικές, γυναικολογικές, αρθροσκοπικές και διαγνωστικές ΩΡΛ.
   8. Να διαθέτει εξόδους/εισόδους: 2 x DVI, 2 x HD-SDI & MIS-BUS
   9. Να διαθέτει 2 θύρες USB.
   10. Να παρέχει την δυνατότητα ελέγχου της πηγής ψυχρού φωτισμού – άνοιγμα/κλείσιμο (on/off) και ρύθμιση έντασης.
   11. Να διαθέτει εύχρηστο μενού OSD για επιλογή και ρύθμιση των παραμέτρων.
   12. Να μπορούν να ρυθμιστούν και αποθηκευτούν τουλάχιστον δύο προφίλ χρήστη.
   13. Να μπορεί να συνδεθεί με ενσύρματο πληκτρολόγιο για την εύκολη καταχώρηση στοιχείων (π.χ. δημογραφικά στοιχεία ασθενή, όνομα προφίλ χρήστη κλπ).
   14. Να υπάρχει δυνατότητα ρυθμίσεων από τα κομβία της κεφαλής της κάμερας και μέσω ποδοδιακόπτη. Να υπάρχει δυνατότητα σύνδεσης μέχρι και δύο ποδοδιακόπτων.
   15. Να μπορεί ο χρήστης να αποθηκεύσει εικόνες σε μορφή JPG και BMP και βίντεο σε εξωτερική μονάδα αποθήκευσης USB. Η καταγραφή να πραγματοποιείται με διάφορους τρόπους: με το πάτημα κομβίου στο πάνελ της μονάδας, με το πάτημα κομβίου στην κεφαλή της κάμερας, μέσω ποδοδιακόπτη ή από το μενού στην οθόνη του μόνιτορ (OSD). Να μπορεί ο χρήστης να επιλέξει αν επιθυμεί ήχο κατά την καταγραφή των εικόνων ή όχι.
   16. Ο επεξεργαστής να είναι μικρών διαστάσεων περίπου 295Χ100Χ355mm Και βάρους κάτω από 4,50kg. Να πληροί όλα τα διεθνή πρότυπα, να είναι κλάσης I, ασφάλειας CF και προστασία IP21.
2. **ΣΥΣΚΕΥΗ ΚΑΤΑΓΡΑΦΗΣ ΒΙΝΤΕΟ HIGH DEFINITION**
   1. Να προσφερθεί ιατρικής χρήσης (medical grade) συσκευή καταγραφής ιατρικών εικόνων και βίντεο High Definition ( FULL HD 1080p). Δεν είναι απαραίτητο η συσκευή να είναι του ίδιου οίκου με τον προσφερόμενο βίντεο επεξεργαστή. Επιπλέον, δύναται να είναι ενσωματωμένο στον προσφερόμενο επεξεργαστή αρκεί να καλύπτει τις προδιαγραφές.
   2. Να διαθέτει εσωτερικό σκληρό δίσκο μεγέθους 500 GB για καταγραφή και αποθήκευση HD video clip & εικόνων, με δυνατότητα μελλοντικής αναβάθμισης στο 1ΤΒ.
   3. Να διαθέτει λειτουργία S.M.A.R.T. για την παρακολούθηση της υγείας του εσωτερικού σκληρού δίσκου.
   4. Να έχει δυνατότητα καταγραφής και αποθήκευσης, εκτός από τον εσωτερικό δίσκο, ταυτόχρονα σε δύο εξωτερικές μονάδες αποθήκευσης όπως USB,ή USB HDD αλλά και ταυτόχρονη εγγραφή σε server για μεγαλύτερη ασφάλεια κατά την εγγραφή
   5. Να διαθέτει 3 θύρες USB type A. Οι δύο να βρίσκονται στην πρόσοψη για σύνδεση με συσκευές αποθήκευσης και η τρίτη στο πίσω μέρος της συσκευής για σύνδεση πρόσθετου εξοπλισμού, όπως USB πληκτρολόγιο, card reader, barcode reader.
   6. Να διαθέτει μία θύρα USB Type B στο πίσω μέρος της συσκευής για πρόσβαση στον εσωτερικό σκληρό δίσκο.
   7. Να διαθέτει οθόνη LCD 3,5΄΄, με δυνατότητα ταυτόχρονης απεικόνισης της επέμβασης και εξαιρετικά εύχρηστο μενού λειτουργιών.
   8. Να διαθέτει αυτόματη ανίχνευση σήματος και ρύθμιση ανάλυσης
   9. Να διαθέτει εισόδους-εξόδους βίντεο DVI, 3G/HD-SDI, S-VIDEO, Composite.
   10. Να μπορούν να ληφθούν φωτογραφίες κατά τη διάρκεια εγγραφής βίντεο.
   11. Να μπορεί να γίνει αναζήτηση στους φακέλους αποθηκευμένου υλικού με πολλούς τρόπους (Ταυτότητα ασθενή(ID), Όνομα, Ημερομηνία).
   12. Να διαθέτει Δυνατότητα εισαγωγής δεδομένων ασθενή μέσω πληκτρολογίου ή card reader ή barcode
   13. Να έχει τη δυνατότητα λειτουργίας από τηλεχειριστήριο και να διαθέτει δυνατότητα απομακρυσμένου ελέγχου μέσω κάμερας ή ποδοδιακόπτη
3. **ΓΩΝΙΑΚΗ ΚΕΦΑΛΗ ΚΑΜΕΡΑΣ HIGH DEFINITION**
   1. Η προσφερόμενη κεφαλή κάμερας να είναι γωνιακή (ή τύπου εκκρεμές) τεχνολογίας τουλάχιστον High Definition (1920x1080 pixel), παρέχοντας την καλύτερη δυνατή ευκρίνεια και ποιότητα εικόνας.
   2. Η προσφερόμενη κεφαλή να είναι κατάλληλη για επεμβάσεις ουρολογικές, γυναικολογικές, αρθροσκοπικές και διαγνωστικές ΩΡΛ.
   3. Να φέρει τρία πλήρως προγραμματιζόμενα κουμπιά για την ρύθμιση των παραμέτρων εικόνας, εγγραφής εικόνων και βίντεο καθώς και για την πλοήγηση και αλλαγή των ρυθμίσεων από το μενού οθόνης, όπως και για τη ρύθμιση της έντασης φωτισμού της πηγής φωτισμού.
   4. Η κεφαλή της κάμερας να διαθέτει ψηφιακό zoom x3.
   5. Η κεφαλή να φέρει καλώδιο τουλάχιστον 3,5m και να είναι μικρού βάρους. Να αναφερθεί το βάρος της χωρίς το καλώδιο. Να δύναται να συνδεθούν οπτικές άκαμπτες, ημιεύκαμπτες και εύκαμπτες με ασφάλεια κλειδώματος.
   6. Η κεφαλή να δύναται να αποστειρωθεί και να είναι πλήρως εμβαπτιζόμενη σε υγρά καθαρισμού και απολύμανσης όπως Cidex. Να πληροί όλα τα διεθνή πρότυπα, να είναι κλάσης I, ασφάλειας CF και προστασία IPΧ7.
4. **ΠΗΓΗ ΦΩΤΙΣΜΟΥ LED**
   1. Πηγή ψυχρού φωτισμού, η οποία να διαθέτει ενσωματωμένη λυχνία LED ισχύος τουλάχιστον 275W (κατανάλωση ενέργειας), κατάλληλη για όλες τις ενδοσκοπικές επεμβάσεις. Η προσφερόμενη πηγή φωτισμού δύναται να είναι ενσωματωμένη στον επεξεργαστή εικόνας με την προϋπόθεση ότι θα καλύπτει τις παρακάτω προδιαγραφές.
   2. Να έχει σύστημα ασφαλείας υπερθέρμανσης της πηγής, καθώς και τουλάχιστον 30.000 ώρες ζωής της λυχνίας.
   3. Να έχει θερμοκρασία χρώματος 6500οΚ.
   4. Να παρέχει λευκό φως με δείκτη απόδοσης χρώματος CRI Ra> 90.
   5. Να διαθέτει δυνατότητα για αυτόματη ρύθμιση της φωτεινότητας από την κεφαλή της προσφερόμενης ενδοσκοπικής κάμερας (μέσω MIS-BUS), καθώς και χειροκίνητης μέσω των πλήκτρων με βήμα 5%.
   6. Να διαθέτει προσαρμογέα πολλαπλών οδηγήσεων ο οποίος επιτρέπει τη σύνδεση της πηγής με καλώδια ψυχρού φωτισμού των οίκων Storz, Olympus και Richard Wolf καθώς και τη σύνδεση καλωδίων άλλων οίκων με χρήση κατάλληλων ανταπτόρων.
   7. Να μην εκπέμπεται φως όταν δεν υπάρχει συνδεδεμένο καλώδιο ψυχρού φωτισμού και μετά από διακοπή ρεύματος, η πηγή φωτός να επανεκκινείται σε κατάσταση αναμονής ώστε να αποτρέπεται τυχόν ακούσια εκπομπή φωτός.
   8. Να είναι κλάσης CF, προστασίας από υγρά IP21 , class I 93/42/EEC και να συμμορφώνεται με IEC 60601-1
5. **ΚΑΛΩΔΙΟ ΜΕΤΑΦΟΡΑΣ ΦΩΤΙΣΜΟΥ (Τεμάχια δύο)**
   1. Να προσφερθεί καλώδιο μεταφοράς φωτισμού το οποίο να είναι μήκους τουλάχιστον 3 m και διαμέτρου το μέγιστο 2.8mm. Να διαθέτει σύστημα μείωσης μηχανικής καταπόνησης (strain relief) και να αποστειρώνεται σε κλίβανο ατμού (autovlavable).
6. **ΟΘΟΝΗ ΠΡΟΒΟΛΗΣ 31” 4K ULTRA HD**
   1. Να είναι ειδικό για ιατρικές εφαρμογές (medical grade).
   2. Να διαθέτει έγχρωμη οθόνη (περίπου 1,07 δισεκατομμύρια χρώματα) a-Si TFT Active Matrix LCD περίπου 31΄΄
   3. Να διαθέτει λόγω πλευρών 17:9
   4. Να διαθέτει υψηλή ανάλυση 4K ULTRA HD ( 4096 x 2160 ).
   5. Να διαθέτει υψηλή φωτεινότητα τουλάχιστον 750 cd/m2.
   6. Να διαθέτει αντίθεση τουλάχιστον 1450:1
   7. Να διαθέτει ευρεία γωνία οράσεως: 178ο / 178ο (οριζόντια/κάθετα).
   8. Να διαθέτει εισόδους - εξόδους ψηφιακές και αναλογικές, συμπεριλαμβανομένου και HD-SDI, 3G-SDI, DVI-D, HDMI
   9. Να διαθέτει λειτουργία PiP (Picture-in-Picture / εικόνα στην εικόνα ), PoP ( Picture-out-Picture / εικόνα έξω από εικόνα ), Περιστροφή εικόνας ( Flip Pattern – Rotation ), καθώς και λειτουργεία ZOOM.
   10. Να διαθέτει τεχνολογία προηγμένης επεξεργασίας εικόνας η οποία βελτιώνει τη γενική εμφάνιση εικόνων και αντικειμένων στην οθόνη και δίνει την δυνατότητα στον χρήστη να επιλέξει από τέσσερα επίπεδα Βελτίωσης Δομής (structure Enhancement) και από οκτώ επίπεδα Βελτίωσης Χρωμάτων (Color Enhancement).
7. **ΤΡΟΧΗΛΑΤΟ ΜΕΤΑΦΟΡΑΣ ΙΑΤΡΙΚΩΝ ΜΗΧΑΝΗΜΑΤΩΝ**
   1. Να είναι εργονομικά σχεδιασμένο, τροχήλατο με 4 τροχούς, με σύστημα πέδησης για μεγαλύτερη σταθερότητα.
   2. Να διαθέτει αρθρωτό βραχίονα τοποθέτησης της προσφερόμενης οθόνης, με δυνατότητα ρύθμισης του ύψους, περιστροφής, κλίσης και δυνατότητα μετακίνησης της οθόνης προς τα δεξιά και προς τα αριστερά ανάλογα με τις ανάγκες του χρήστη.
   3. Να διαθέτει ενσωματωμένη θέση παροχής τροφοδοσίας με τουλάχιστον 6 θέσεις, ενσωματωμένο μετασχηματιστή τάσης για απομόνωση δικτύου ισχύος τουλάχιστον 1500 Watt και υποδοχή γείωσης.
   4. Να έχει συνολικά 4 ράφια τοποθέτησης ιατρικών μηχανημάτων.
8. **ΟΥΡΟΛΟΓΙΚΗ ΔΙΑΘΕΡΜΙΑ ΚΑΙ ΡΕΖΕΚΤΟΣΚΟΠΙΟ**
   1. Η προσφερόμενη διαθερμία να είναι κατάλληλη για όλες τις επεμβάσεις της γενικής χειρουργικής , γυναικολογίας, ουρολογίας (όπως διουρηθρικής προστατεκτομής υπό αλατούχο φυσιολογικό ορό) κτλ.
   2. Να είναι κατάλληλη για:

* Μονοπολική χρήση
* Διπολική χρήση
* Εξάχνωση ιστού με χρήση αλατούχου φυσιολογικού ορού. Να διαθέτει δυνατότητα συνεχούς ενεργοποίησης.
* Εκτομή του προστάτη με χρήση αλατούχου φυσιολογικού ορού.
* Χειρουργική θεραπεία όγκων της ουροδόχου κύστης.
  1. Να διαθέτει τουλάχιστον:
* Δύο υποδοχές για μονοπολική χρήση
* Δύο υποδοχές για διπολική χρήση με δυνατότητα επέκτασης της μίας, ώστε να μπορούν να χρησιμοποιηθούν 3 διπολικά εργαλεία ταυτόχρονα.
* Οι τέσσερις υποδοχές (μονοπολικές και διπολικές) να μπορούν να χρησιμοποιηθούν για ουρολογικές επεμβάσεις με χρήση φυσιολογικού ορού (saline).
* Μία υποδοχή πλάκας γείωσης ασθενή. Να έχει δυνατότητα σύνδεσης ουδέτερων ηλεκτροδίων για νεογνά.
  1. Να έχει εύκολη και ασφαλή χρήση μέσω έγχρωμης αδιάβροχης ανθεκτικής οθόνης αφής 9 ιντσών (touch screen). H οθόνη να χωρίζεται σε τέσσερεις περιοχές που να αντιστοιχούν σε τέσσερεις πλαϊνές υποδοχές με 2 μονοπολικές υποδοχές στην αριστερή πλευρά της οθόνης και 2 διπολικές με την δυνατότητα να λειτουργήσουν ως 3 στην δεξιά πλευρά, να ενεργοποιούνται με την εισαγωγή εργαλείου/καλωδίου και να επιτρέπουν πλήρη έλεγχο των ρυθμίσεων. Όταν ρυθμίζεται η μία παράμετρος, να ενεργοποιείται η αντίστοιχη έξοδος, για μεγαλύτερη ευχέρεια στο χρήση και αποφυγή λάθους.
  2. Να διαθέτει διαφορετικής συχνότητας ηχητικούς τόνους κατά την ενεργοποίηση των εξόδων ανάλογα με την λειτουργία που επιλέγεται από τον χρήστη (monopolar cut, monopolar coag, bipolar cut,bipolar coag, ligation κτλ) για την αποφυγή λάθους επιλογής ενέργειας
  3. Η μέγιστη ισχύς:
* Μονοπολικής καθαρής τομής να είναι τουλάχιστον 400W
* Μονοπολικής αιμόστασης να είναι τουλάχιστον 120W
* Διπολικής κοπής να είναι τουλάχιστον 200W
* Διπολικής αιμόστασης να είναι τουλάχιστον 120W
* Κοπής υπό αλατούχο φυσιολογικό ορό να είναι τουλάχιστον 250W
* Εξάχνωσης υπό αλατούχο φυσιολογικό ορό να είναι τουλάχιστον 400W
* Αιμόσταση υπό αλατούχο φυσιολογικό ορό να είναι τουλάχιστον 350W
  1. Η διαθερμία να αναγνωρίζει αυτόματα τον τύπο και το serial number του συνδεόμενου εργαλείου, πόσες φορές έχει χρησιμοποιηθεί με αυτόματη επιλογή των αντίστοιχων παραμέτρων αποκλείοντας έτσι επικίνδυνες και αντιφατικές ρυθμίσεις και να διαθέτει σύστημα κλειδώματος της οθόνης αφής μετά από συγκεκριμένο χρόνο απουσίας δραστηριότητας για την αποφυγή αλλαγής των ρυθμίσεων λόγο λάθους κατά την διάρκεια του χειρουργείου.
  2. Να διαθέτει ειδικές εφαρμογές για εξειδικευμένες επεμβάσεις όπως: Bipolar Resection για ουρολογία, τετραπλή λειτουργία για καρδιοχειρουργικές επεμβάσεις (πχ SimCoag, cardiac mammary/thorax, dry cutting), ειδική λειτουργία για ασφαλή και γρήγορη λαπαροσκοπική αφαίρεση μήτρας, πρόγραμμα GastroCut για γαστρεντερολογικές επεμβάσεις.
  3. Η πραγματική εφαρμοζόμενη ισχύς να εξαρτάται από τα χαρακτηριστικά του ιστού (π.χ. την αντίσταση)
  4. Να διαθέτει σύστημα εύκολης αποθήκευσης, επανεγγραφής, διαγραφής ρυθμίσεων ισχύος με δυνατότητα φόρτωσης και αποθήκευσης (300) περίπου προσωπικών προγραμμάτων για όλες τις επεμβάσεις.
  5. Να διαθέτει κύκλωμα προστασίας ασθενή και ελέγχου του ουδέτερου ηλεκτρόδιου με ηχό-φωτεινές έγχρωμες ενδείξεις, αυτόματη μείωση ισχύος σε νεογνά-βρέφη, καθώς και δυνατότητα αναγνώρισης της σύνδεσης της πλάκας γείωσης και δυνατότητα επιλογής του τύπου της με αντίστοιχη ένδειξη.Να διαθέτει πρόγραμμα αυτοδιάγνωσης της λειτουργίας και καλής απόδοσης των κυκλωμάτων, καθώς και οπτικοακουστικό συναγερμό βλαβών, έλεγχο διαρροών, βραχυκυκλώματος, όλες οι βλάβες να αποθηκεύονται στη μνήμη.
  6. Όταν επιλέγεται ουδέτερο ηλεκτρόδιο για παιδιά ή βρέφη η μέγιστη ισχύς εξόδου να περιορίζεται αυτόματα στα 50 Watt. Στην περίπτωση αυτή να απενεργοποιούνται αυτόματα προγράμματα υψηλής ισχύος όπως Monopolar Resection, Metraloop.
  7. Να διαθέτει ειδική λειτουργία Zap mode με την οποία μπορεί ο χειριστής μπορεί να χρησιμοποιήσει εναλλάξ δύο διαφορετικά προκαθορισμένα προφίλ ρυθμίσεων για το ίδιο εργαλείο χωρίς να είναι αναγκαίο να αγγίζει την οθόνη αφής. Να διαθέτει πρόγραμμα αυτόματης λειτουργίας AUTOSTART στις δύο εξόδους διπολικής χρήσης .
  8. Να διατηρεί τις τρέχουσες ρυθμίσεις ακόμη και μετά από παροδική διακοπή της ηλεκτρικής ισχύος τροφοδοσίας.
  9. Να διαθέτει την δυνατότητα να δημιουργεί ο χρήστης την προσωπική του αρχική οθόνη η οποία θα εμφανίζεται σε κάθε άνοιγμα της συσκευής.
  10. Να συνοδεύεται από διπλής λειτουργίας, αντιεκρηκτικό ποδοδιακόπτη για τομή και αιμόσταση . Να έχει δυνατότητα σύνδεσης με δύο ποδοδιακόπτες ταυτόχρονα.
  11. Να προσφερθεί ένα πλήρες σετ ρεζεκτοσκοπίου. Το προσφερόμενο ρεζεκτοσκόπιο να είναι κατάλληλο για χρήση με αλατούχο φυσιολογικό ορό και να αποτελείται από τα παρακάτω εξαρτήματα:
      1. Οπτική 30ο διαμέτρου 4mm, η οποία να έχει μήκος εργασίας τουλάχιστον 300mm. Να αποστειρώνεται σε κλίβανο ατμού. Να προσφερθούν δύο τεμάχια.
      2. Στοιχείο εργασίας ενεργητικής κοπής κατάλληλο για χρήση υπό αλατούχο φυσιολογικό ορό. Να προσφερθούν δύο τεμάχια.
      3. Εσωτερική θήκη κλιβανιζόμενη που να περιλαμβάνει τυφλό μαντρέν.
      4. Εξωτερική θήκη 26Fr περιστρεφόμενη, συνεχούς ροής, με δύο κάνουλες, κλιβανιζόμενη.
  12. Να προσφερθούν δύο καλώδια διαθερμίας για σύνδεση του ρεζεκτοσκοπίου με την διαθερμία, ένα οπτικό μαντρέν, μία σύριγγα τύπου RECORD ή ALEXANDER, μία θήκη τοποθέτησης των ηλεκτροδίων του ρεζεκτοσκοπίου για αποστείρωση σε κλίβανο ατμού.
  13. Το προσφερόμενο ρεζεκτοσκόπιο να συνοδεύεται από ηλεκτρόδιο cutting loop 30o
  14. Το προσφερόμενο ρεζεκτοσκόπιο να συνοδεύεται από ηλεκτρόδιο μαχαιρίδιο
  15. Το προσφερόμενο ρεζεκτοσκόπιο να συνοδεύεται από ηλεκτρόδιο εξάχνωσης τύπου κώνου
  16. Το προσφερόμενο ρεζεκτοσκόπιο να συνοδεύεται από ηλεκτρόδιο εξάχνωσης τύπου μανιτάρι
  17. Το προσφερόμενο σύστημα εξάχνωσης προστάτη υπό φυσιολογικό ορό να είναι συμβατό με οπτικές και καλώδια ψυχρού φωτισμού και άλλων κατασκευαστών, ώστε να είναι δυνατή η πλήρης αξιοποίηση του υπάρχοντος εξοπλισμού του νοσοκομείου.

1. **ΓΕΝΙΚΟΙ ΟΡΟΙ-ΕΓΓΥΗΣΗ-ΕΚΠΑΙΔΕΥΣΗ-ΤΕΧΝΙΚΗΥΠΟΣΤΗΡΙΞΗ**
   1. Να χορηγείται εγγύηση τουλάχιστον δύο (2) ετών, αρχόμενη από την τοποθέτηση και έλεγχο καλής λειτουργίας.
   2. Μετά την εγκατάσταση και παραλαβή του μηχανήματος, θα εκπαιδευτούν ιατροί και τεχνικοί του νοσοκομείου, στην χρήση και συντήρηση αντίστοιχα σε προκαθορισμένο χρόνο.
   3. Κατά την εκπαίδευση θα παραδοθούν τα πάσης φύσεως εγχειρίδια χρήσης, λειτουργίας και τεχνικής φροντίδας.
   4. Η κάλυψη της συσκευής σε εξαρτήματα ανταλλακτικά και αναλώσιμα θα πρέπει να είναι τουλάχιστον οκταετής
   5. Απαραίτητη προϋπόθεση για να αξιολογηθούν οι προσφορές, είναι η ύπαρξη φύλλου συμμόρφωσης, στο οποίο θα απαντάται με κάθε λεπτομέρεια (όχι μονολεκτικά) και με την σειρά που αναφέρονται όλα τα αιτήματα των τεχνικών μας προδιαγραφών. Επιπλέον, η αναδρομή σε ξενόγλωσσα φυλλάδια, τεχνικά εγχειρίδια, δηλώσεις του κατασκευαστικού οίκου προς απόδειξη ζητούμενων στοιχείων θα γίνεται με σαφή αναφορά στην παράγραφο του εγγράφου όπου εμπεριέχονται τα στοιχεία αυτά.
   6. Όλα τα προσφερόμενα θα πρέπει να φέρουν το CE Mark πιστοποιημένο από επίσημο φορέα και να είναι ειδικά για την χρήση τους στην ιατρική. (Πιστοποιημένα medical grade συσκευές).